गोदान दिल्ली , 9 नभेम्बर : आथिखालाव नोंथाङा न'आव थानानैनो पासपर्टखौ एप्लाइ खालामनो हासिगोन । बेबायदि समाव जुदि नोंथाङा गुबुन हादतआ बेराय हैनो प्लानिं खालामगासिनो दडब्ला नोंथामोननि जेंनाया जोबोद गोरलै जासिगोन । नाथाय पासपर्टनि अनगायै गुबुन हादतआव थानो थाखाय भिजाखौ बानायनो बादोंब्ला आरो गुबुन हादतआव बेरायहैनो लुबैदोंब्ला , जो नोंथांनो ओरैबायदि हादतखौ फोरमायनो नागिरदों जेराव थांनो थाखय नोंथांनो भिजानि गोनांथि गैया । बेनि गेजेरजों भारतनि खाथियाव थानाय नेपालआव थांनो थाखायबो नोंथांनो भिजानि गोनांथि जाया । बेयाव थांनायनि उनाव बांसिनै 150 साननि थाखाय भिजा अन एराइभेल लानो हागोन । नेपालनि हाजो ओन्सोलफोराव बेरायहैनो गोसो दङब्ला नेपालाव थां , मानोना नेपालाव हाबनो थाखाय नोंथानाव जायखि जाया फट गोनां आइडिल' थानांगोन । बेनि अनगायैबो जामाइकाआव थांनो थाखायबो नोंथाङा जेबो रोखोमनि भिजानि जेबो गोनांथि गैया । बेनि थाखाय नोंथाङा गावनि पासपर्टल' लानांगोन आरो जामाइकानि थाखाय दावबायलांनो हागोन । फिजिआ गावनि समायना नुथाइनि थाखाय मुंदांखा । बेयाव थांनाय थाखायबो नोंथांनो भिजानि गोनांथि गैया । बेराफार्से कम्बडियाआव थांनो थाखायबो नोंथानो भिजानि गोनांथि जाया । कम्बडियानि अन्कखाट मन्दिरखौथ' गासै मुलुगानो मिथियो । बेयाव सौहैखांनायनि उनाव बेनि थाखाय आर'ज गाबनो हागोन । मानोना बांसिनै 30 साननि थाखाय कम्बडियाआ भारतयारि नोगोरारिफोरनो भिजा अन एराइभेलनि खाबु होयो । नोंथाङा गोमोथाव हाग्राबारि नाइनोब्ला साउथ आमेरिकानि इकुवेदरआव थांनो हागोन । बेनि बयनिख्रुइबो जरखासिन बाथ्राया बेनो दि , बेयाव जेबो रोखोमनि भिजानि गोनांथि जाया । बेजों लोगोसे चीननि मकाउआव थांनो थाखायबो भिजा नाङा । जुदि नोंथाङ पार्टि आरो रंजा - बाजाखौ मोजां मोनोब्ला मकाउआव थांनो हागोन । 
भिजा गैयालासेनो भारतयारिफोरा बे दर 7 हादतफोराव दावबायहैनो हागोन